150. löggjafarþing 2019–2020.

Þingskjal 1986 — 808. mál.

Svar

umhverfis- og auðlindaráðherra við fyrirspurn frá Brynjari Níelssyni um kostnað ráðuneytisins við skrifleg svör við fyrirspurnum.

1.	Hversu margir starfsmenn ráðuneytisins koma að því að undirbúa skrifleg svör við fyrirspurnum þingmanna og hver er áætlaður heildarfjöldi vinnustunda sem í það hefur farið árlega síðastliðin fimm ár?

Ekki er haldið sérstaklega utan um fjölda og vinnutíma starfsmanna sem fer í að undirbúa skrifleg svör við fyrirspurnum þingmanna. Svör við fyrirspurnum krefjast mismikillar vinnu eftir eðli þeirra og umfangi og getur numið frá nokkrum klukkustundum upp í nokkra vinnu
daga fyrir hverja og eina. Í mörgum tilvikum þarf að senda fyrirspurnir til stofnana ráðu
neytisins til að fá upplýsingar sem krefst vinnu af hálfu starfsmanna viðkomandi stofnana.

Fjöldi fyrirspurna á hverju löggjafarþingi síðustu ár hefur verið milli 27 og 45 ef frá er talið 147. löggjafarþing. Að öðru leyti vísast til eftirfarandi töflu:

Fyrirspurnir

Staða 26.6.2020	Svarað skriflega	Svarað munnlega	Bíða svars	Svar barst ekki	Felldar niður	Alls
150. löggjafarþing 2019–2020	14	9	22	0	0	45
149. löggjafarþing 2018–2019	35	5	0	0	0	40
148. löggjafarþing 2017–2018	30	3	0	0	0	33
147. löggjafarþing 2017	4	0	0	1	0	5
146. löggjafarþing 2016–2017	27	4	0	1	0	32
145. löggjafarþing 2015–2016	20	7	0	0	0	27
144. löggjafarþing 2014–2015	28	10	0	1	1	40

2.	Hver er heildarkostnaður ráðuneytisins við skrifleg svör við fyrirspurnum frá þingflokki Pírata á yfirstandandi löggjafarþingi og hversu margar vinnustundir starfsmanna hafa farið í að svara þeim?

Ekki liggur fyrir hver heildarkostnaður ráðuneytisins við skrifleg svör við fyrirspurnum frá þingflokki Pírata á yfirstandandi löggjafarþingi var eða hversu margar vinnustundir starfs
manna hafa farið í að svara þeim.

3.	Hvað eru fyrirspurnir til skriflegs svars frá hverjum þingmanni í þingflokki Pírata hátt hlutfall slíkra fyrirspurna til ráðherra?

Af 36 skriflegum fyrirspurnum á yfirstandandi löggjafarþingi til ráðuneytisins er helm
ingur frá þingflokki Pírata. Þannig hafa alls borist 18 fyrirspurnir til skriflegs svars frá tveimur þingmönnum í þingflokki Pírata á yfirstandandi löggjafarþingi, 17 frá Birni Leví Gunnarssyni og 1 frá Smára McCarthy.